**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL 2022–2023 MOKSLO METŲ MOKINIŲ SKAIČIAUS KIEKVIENOS KLASĖS SRAUTE IR KLASIŲ SKAIČIAUS KIEKVIENAME SRAUTE PLUNGĖS RAJONO SAVIVALDYBĖS BENDROJO UGDYMO MOKYKLOSE PATVIRTINIMO**

2022 m. liepos 28 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Mokyklų, vykdančių formaliojo švietimo programas, tinklo kūrimo taisyklėmis, patvirtintomis Lietuvos Respublikos Vyriausybės 2011 m. birželio 29 d. nutarimu Nr. 768, ir Priėmimo į valstybinę ir savivaldybės bendrojo ugdymo mokyklą, profesinio mokymo įstaigą bendrųjų kriterijų sąrašo, patvirtinto Lietuvos Respublikos švietimo ir mokslo ministro 2004 m. birželio 25 d. įsakymu Nr. ISAK-1019, 3 punktu, Plungės rajono savivaldybės taryba nusprendžia:

1. Patvirtinti 2022–2023 mokslo metų mokinių skaičių kiekvienos klasės sraute ir klasių skaičių kiekviename sraute Plungės rajono savivaldybės bendrojo ugdymo mokyklose (pridedama);
2. Pripažinti netekusiu galios Plungės rajono savivaldybės tarybos 2021 m. gruodžio 27 d. sprendimą Nr. T1-325 „Dėl 2022-2023 mokslo metų mokinių skaičiaus kiekvienos klasės sraute ir klasių skaičiaus kiekviename sraute Plungės rajono savivaldybės bendrojo ugdymo mokyklose patvirtinimo“.

Savivaldybės meras

SUDERINTA:

Administracijos direktoriaus pavaduotojas,

pavaduojantis Administracijos direktorių Mantas Česnauskas

Juridinio ir personalo administravimo skyriaus patarėja Donata Norvaišienė

Švietimo ir sporto skyriaus vedėjo pavaduotoja Vitalija Pociutė

Protokolo skyriaus kalbos tvarkytoja Simona Grigalauskaitė

Sprendimą rengė Švietimo ir sporto skyriaus vyr. specialistė Dangirutė Vaškienė

**ŠVIETIMO IR SPORTO SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

|  |
| --- |
| **„DĖL 2022–2023 MOKSLO METŲ MOKINIŲ SKAIČIAUS KIEKVIENOS KLASĖS SRAUTE IR KLASIŲ SKAIČIAUS KIEKVIENAME SRAUTE PLUNGĖS RAJONO SAVIVALDYBĖS BENDROJO UGDYMO MOKYKLOSE PATVIRTINIMO“** |
| 2022 m. liepos 8 d.  Plungė |

**1. Parengto teisės akto projekto tikslai, uždaviniai, problemos esmė**. Patvirtinti patikslintą 2022–2023 mokslo metams mokinių skaičių kiekvienos klasės sraute ir klasių skaičių kiekviename sraute pagal pradinio, pagrindinio, vidurinio ir socialinių įgūdžių (darbinio) ugdymo programas Plungės rajono savivaldybės mokyklose.

**2. Kaip šiuo metu yra sprendžiami projekte aptarti klausimai.** Sprendimo projektas suderintas su ugdymo įstaigų vadovais.

**3. Kodėl būtina priimti sprendimą, kokių pozityvių rezultatų laukiama.** Atsižvelgdama į esamą mokyklose mokinių skaičių ir vadovaudamasi Priėmimo į valstybinę ir savivaldybės bendrojo ugdymo mokyklą, profesinio mokymo įstaigą bendrųjų kriterijų sąrašo 3 punktu, Savivaldybės taryba kiekvienais metais iki gegužės 31 d. nustato, o iki rugsėjo 1 d. patikslina kiekvienos klasės klasių skaičių ir mokinių skaičių jose.

Įvykdžius pirmą ir antrą priėmimo į mokyklas etapą, matosi, kad Plungės r. Kulių gimnazijoje gauta daugiau prašymų mokytis 4 klasėje. Mokyklai buvo patvirtintas vienas ketvirtos klasės komplektas. Reikalinga sudaryti galimybę mokytis ketvirtoje klasėje visiems norintiems pagal mokyklai priskirtą teritoriją kuliškiams. Tam reikia patvirtinti du ketvirtų klasių komplektus Kulių gimnazijoje.

Nesusirinkus pakankamam mokinių skaičiui Plungės r. Liepijų mokyklos Šateikių skyriuje, nebekomplektuojama aštunta klasė.

Patikslinti mokinių skaičiai visose bendrojo ugdymo įstaigų klasėse.

**4. Siūlomos teisinio reguliavimo nuostatos.** Patvirtinus Plungės rajono savivaldybės tarybos sprendimą, bendrojo ugdymo mokyklose bus optimaliai sukomplektuotos klasės 2022–2023 mokslo metams.

**5. Pateikti skaičiavimus, išlaidų sąmatas, nurodyti finansavimo šaltinius.** Papildomų lėšų šiam sprendimui įgyvendinti nereikės.

**6. Nurodyti, kokius galiojančius aktus reikėtų pakeisti ar pripažinti netekusiais galios, priėmus sprendimą pagal teikiamą projektą.** Šiuo sprendimu pripažintas netekusiu galios 2021 m. gruodžio 27 d. sprendimas Nr. T1-325 „Dėl 2022–2023 mokslo metų mokinių skaičiaus kiekvienos klasės sraute ir klasių skaičiaus kiekviename sraute Plungės rajono savivaldybės bendrojo ugdymo mokyklose patvirtinimo“.

**7. Kokios korupcijos pasireiškimo tikimybės, priėmus šį sprendimą, korupcijos vertinimas.** Korupcijos pasireiškimo tikimybės nėra.

**8. Nurodyti, kieno iniciatyva sprendimo projektas yra parengtas.** Plungės rajono savivaldybės administracijosŠvietimo ir sporto skyriaus iniciatyva, suderinus su bendrąjį ugdymą vykdančių įstaigų vadovais.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** Plungės rajono savivaldybės ugdymo įstaigoms.

**11. Kita svarbi informacija**. Nėra.

**12.** **Numatomo teisinio reguliavimo poveikio vertinimas** (pagrįsti, kokios galimos teigiamos, neigiamos pasekmės, priėmus projektą, kokių priemonių reikėtų imtis, kad neigiamų pasekmių būtų išvengta).**\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* |  | *Nenumatomas* |
| *Finansams* |  | *Nenumatomas* |
| *Socialinei aplinkai* |  | *Nenumatomas* |
| *Viešajam administravimui* |  | *Nenumatomas* |
| *Teisinei sistemai* |  | *Nenumatomas* |
| *Kriminogeninei situacijai* | *Korupcijai įtakos neturės* | *Nenumatomas* |
| *Aplinkai* |  | *Nenumatomas* |
| *Administracinei naštai* |  | *Nenumatomas* |
| *Regiono plėtrai* |  | *Nenumatomas* |
| *Kitoms sritims, asmenims ar jų grupėms* |  | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Švietimo ir sporto skyriaus vyr. specialistė Dangirutė Vaškienė