**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL SAVIVALDYBĖS ĮMONĖS „pLUNGĖS BŪSTAS“ NUOSAVO KAPITALO dydžio PAKEITIMO**

2022 m. liepos 28 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybės įmonių įstatymo 13 straipsnio 6 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 2 dalimi, Savivaldybės materialiojo ir nematerialiojo turto valdymo, naudojimo ir disponavimo juo tvarkos aprašo, patvirtinto Plungės rajono savivaldybės tarybos 2021 m. sausio 28 d. sprendimu Nr. T1-14 „Dėl Savivaldybės materialiojo ir nematerialiojo turto valdymo, naudojimo ir disponavimo juo tvarkos aprašo patvirtinimo“, 24 punktu bei atsižvelgdama į Savivaldybės įmonės „Plungės būstas 2022 m. liepos 13 d. raštą Nr. D2-485, Plungės rajono savivaldybės taryba nusprendžia:

1. Perduoti Plungės rajono savivaldybės administracijai valdyti, naudoti ir disponuoti patikėjimo teise Savivaldybei nuosavybės teise priklausančią, šiuo metu Savivaldybės įmonės „Plungės būstas“ patikėjimo teise valdomą negyvenamąją patalpą – Administracines patalpas (unikalus Nr. 4400-4946-3185:3207, registro Nr. 44/2215070, pastatas, kuriame yra patalpa, plane pažymėtas 2B2/p, statybos metai – 1935, bendras patalpos plotas – 113,48 kv. m), esančią Vytauto g. 7-7, Plungės m., kurios įsigijimo vertė – 10 103,98 Eur, likutinė vertė 2022 m. liepos 31 d. – 3 651,15 Eur.
2. Registruoti Savivaldybės įmonės „Plungės būstas“ turto vertės sumažėjimą, mažinant įmonės savininko kapitalo dydį Savivaldybės administracijai perduodamo patikėjimo teise valdyti turto likutine verte (2022-07-31) - 3 651,15 Eur.
3. Įtraukti sprendimo 1 punkte nurodytą nekilnojamojo turto objektą į Viešame aukcione parduodamo Savivaldybės nekilnojamojo turto ir kitų nekilnojamųjų daiktų sąrašą.
4. Įgalioti Savivaldybės įmonės „Plungės būstas“ direktorių ir Plungės rajono savivaldybės administracijos direktorių, o jo nesant – asmenį, einantį Administracijos direktoriaus pareigas, pasirašyti sprendimo 1 punkte nurodyto turto perdavimo ir priėmimo aktą.

Savivaldybės meras

SUDERINTA:

Administracijos direktorius Mindaugas Kaunas

Turto skyriaus vedėja Živilė Bieliauskienė

Protokolo skyriaus kalbos tvarkytoja Simona Grigalauskaitė

Juridinio ir personalo administravimo skyriaus patarėja Donata Norvaišienė

Sprendimą rengė Turto skyriaus vyr. specialistė Inga Daublienė

**PLUNGĖS RAJONO SAVIVALDYBĖS ADMINISTRACIJOS**

**TURTO SKYRIUS**

**AIŠKINAMASIS RAŠTAS**

**PRIE PLUNGĖS RAJONO SAVIVALDYBĖS TARYBOS SPRENDIMO PROJEKTO**

**„DĖL SAVIVALDYBĖS ĮMONĖS „pLUNGĖS BŪSTAS“ NUOSAVO KAPITALO dydžio PAKEITIMO“**

2022 m. liepos 14 d.

Plungė

**1. Parengto teisės akto projekto tikslai.** Plungės rajono savivaldybės tarybai, įgyvendinančiai turto savininko funkcijas, priėmus sprendimą dėl nekilnojamojo turto perdavimo valdyti patikėjimo teise Savivaldybės administracijai, nustatyti prievolę Savivaldybės įmonei „Plungės būstas“ pakeisti nuosavo kapitalo dydį.

**2. Kaip šiuo metu yra sprendžiami projekte aptarti klausimai.** Sprendimo projektas rengiamas perduoti Plungės rajono savivaldybės administracijai patikėjimo teise valdyti šiuo metu Savivaldybės įmonės „Plungės būstas“ patikėjimo teise valdomą negyvenamąją patalpą – Administracines patalpas (unikalus Nr. 4400-4946-3185:3207, registro Nr. 44/2215070, pastatas, kuriame yra patalpa, plane pažymėtas 2B2/p, , statybos metai – 1935, bendras patalpos plotas – 113,48 kv. m), esančią Vytauto g. 7-7, Plungės m., kurios įsigijimo vertė – 10 103,98 Eur, likutinė vertė 2022 m. liepos 31 d. – 3 651,15 Eur.

Patalpas jau kurį laiką buvo bandoma išnuomoti, bet nesėkmingai, todėl SĮ „Plungės būtas“ nusprendė patalpą grąžinti Plungės rajono savivaldybei.

Lietuvos Respublikos valstybės ir savivaldybių įmonių įstatymo 13 straipsnio 6 dalis nustato, kad dalis įmonės turto Valstybės ir savivaldybių turto valdymo, naudojimo ir disponavimo juo įstatymo nustatytais atvejais ir tvarka gali būti perduota kitiems asmenims nuosavybės ar patikėjimo teise, jeigu įmonės įsipareigojimai po įmonės turto sumažėjimo neviršytų 1/3 likusio įmonės savininko kapitalo. Savivaldybės tarybos sprendime perduoti įmonės turto dalį kitiems asmenims turi būti nurodyta, kurioje nuosavo kapitalo dalyje – įmonės savininko kapitalo ar turtą, kuris pagal įstatymus gali būti tik valstybės nuosavybė, atitinkančio kapitalo – turi būti registruojamas įmonės turto vertės sumažėjimas. Savivaldybės taryba gali priimti sprendimą dėl įmonės kapitalo mažinimo, perduodant įmonės ilgalaikio materialiojo turto dalį valdyti patikėjimo teise kitam Savivaldybės subjektui. Savivaldybės įmonė „Plungės būstas“ dalį jai perduoto turto apskaito ne savininko kapitalo, o kitų rezervų straipsnyje, todėl įmonės savininko kapitalas nemažės.

**3. Kodėl būtina priimti sprendimą, kokių pozityvių rezultatų laukiama.** Jei patikėtinis nebenaudoja turto, jis teisės aktų nustatyta tvarka turi šį turtą grąžinti patikėtojui. Sprendimą dėl Savivaldybės nekilnojamojo ar kilnojamojo turto perėmimo iš patikėtinio priima Savivaldybės taryba.

**4. Siūlomos teisinio reguliavimo nuostatos.** Perduoti Plungės rajono savivaldybės administracijai valdyti, naudoti ir disponuoti patikėjimo teise Savivaldybei nuosavybės teise priklausančią negyvenamąją patalpą, esančią Vytauto g. 7-7, Plungės m., ir registruoti Savivaldybės įmonės „Plungės būstas“ turto vertės sumažėjimą, mažinant įmonės savininko kapitalo dydį Savivaldybės administracijai perduodamo patikėjimo teise valdyti turto likutine verte (2022-07-31) – 3 651,15 Eur.

**5. Pateikti skaičiavimus, išlaidų sąmatas, nurodyti finansavimo šaltinius.** Sprendimui įgyvendinti lėšų nereikės.

**6. Nurodyti, kokius galiojančius aktus reikėtų pakeisti ar pripažinti netekusiais galios, priėmus sprendimą pagal teikiamą projektą.** Nėra.

**7. Kokios korupcijos pasireiškimo tikimybės, priėmus šį sprendimą, korupcijos vertinimas.** Korupcijos pasireiškimo tikimybės nėra, korupcijos vertinimas neatliekamas.

**8. Nurodyti, kieno iniciatyva sprendimo projektas yra parengtas.** SĮ „Plungės būstas“prašymu.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** SĮ „Plungės būstas“.

**11. Kita svarbi informacija.** Nėra.

**12. Numatomo teisinio reguliavimo poveikio vertinimas.\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Nenumatoma* | *Nenumatoma* |
| *Finansams* | *Nenumatoma* | *Nenumatoma* |
| *Socialinei aplinkai* | *Nenumatoma* | *Nenumatoma* |
| *Viešajam administravimui* | *Nenumatoma* | *Nenumatoma.* |
| *Teisinei sistemai* | *Numatomas teisinis reguliavimas neprieštarauja įstatymams ir juos įgyvendinamiesiems aktams.* | *Nenumatoma* |
| *Kriminogeninei situacijai* | *Nenumatoma* | *Nenumatoma* |
| *Aplinkai* | *Nenumatoma* | *Nenumatoma* |
| *Administracinei naštai* | *Nenumatoma* | *Nenumatoma* |
| *Regiono plėtrai* | *Nenumatoma* | *Nenumatoma* |
| *Kitoms sritims, asmenims ar jų grupėms* | *Nenumatoma* | *Nenumatoma* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Turto skyriaus vyr. specialistė Inga Daublienė