**Projektas**

**PLUNGĖS RAJONO SAVIVALDYBĖS   
TARYBA**

**SPRENDIMAS**

**DĖL LEIDIMO IŠNUOMOTI NEGYVENAMąsias PATALPAS**

2022 m. liepos 28 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 15 straipsniu, Savivaldybės materialiojo ir nematerialiojo turto valdymo, naudojimo ir disponavimo juo tvarkos aprašo, patvirtinto Plungės rajono savivaldybės tarybos 2021 m. sausio 28 d. sprendimu Nr. T1-14, „Dėl Savivaldybės materialiojo ir nematerialiojo turto valdymo, naudojimo ir disponavimo juo tvarkos aprašo patvirtinimo“ 24 ir 56 punktais, ir atsižvelgdama į žemės ūkio kooperatinės bendrovės „Pieno gėlė“ 2022 m. birželio 29 d. raštą Nr. 44, Plungės rajono savivaldybės taryba nusprendžia:

1. Leisti Plungės rajono savivaldybės administracijai ir Plungės rajono savivaldybės Žlibinų kultūros centrui viešo konkurso būdu išnuomoti dviejų metų laikotarpiui, administracinei veiklai vykdyti, negyvenamas patalpas Savivaldybei nuosavybės teise priklausančiuose pastatuose:

1.1. Nuo 2022 m. spalio 3 d. iki 2024 m. spalio 3 d. Pastate – Kultūros namuose – administraciniame (unikalus Nr. 6898-7005-1014, registro Nr.80/17654, pastatas plane pažymėtas 1C2p), esančio Žaliojoje g. 5, Stalgėnų k., Plungės r. sav., negyvenamas patalpas, pažymėtas indeksais: 1-14 (11,47 kv. m) ir 1-15 (17,46 kv. m), kurių bendras plotas – 28,93 kv. m; įsigijimo vertė – 3 098,86 Eur, likutinė vertė 2022 m. liepos 31 d. – 1 563,54 Eur, finansavimo šaltiniai – SAV\_B lėšos. Nustatyti nurodytų patalpų pradinį 1 kv. m mėnesinį nuomos mokestį – 2,00 Eur (be PVM).

1.2. Nuo 2022 m. spalio 3 d. iki 2024 m. spalio 3 d. Negyvenamas patalpas, esančias Žlibinų kultūros centro Kantaučių filialo pastate – Kultūros namuose (unikalus Nr. 6896-8013-1018, registro Nr. 44/1103676, pastatas pažymėtas plane 1C2p, bendras plotas 874,66 kv. m), esančiame Plungės g. 14, Kantaučių k., Žlibinų sen., Plungės r. sav., pažymėtas indeksais: 1-19 (28,71 kv. m), 1-15 (0,90 kv. m), 1-16 (4,14 kv. m), 1-17 (0,92 kv. m), 1-18 (0,92 kv. m), kurių bendras plotas – 35,59 kv. m; įsigijimo vertė – 13 509,96 Eur, finansavimo šaltiniai VB – 607,16 Eur, ESF – 6 906,60 Eur, SAV\_B – 5 996,20 Eur; likutinė vertė 2022 m. liepos 31 d. – 11 391,29 Eur, finansavimo šaltiniai: VB – 565,88 Eur, ESF – 6 409,40 Eur, SAV\_B – 4 416,01 Eur. Nustatyti nurodytų patalpų pradinį 1 kv. m mėnesinį nuomos mokestį – 2,00 Eur (be PVM).

2. Nustatyti, kad, vadovaujantis Savivaldybės materialiojo ir nematerialiojo turto valdymo, naudojimo ir disponavimo juo tvarkos aprašo 63 punktu, Savivaldybės turto nuomininkui, kuris turtą nuomoja ilgiau kaip vienerius kalendorinius metus, nuompinigių dydis Savivaldybės turto valdytojo vienašaliu pareiškimu gali būti didinamas iki kiekvienų kalendorinių metų sausio 31 d. tais atvejais, jeigu Statistikos departamento prie Lietuvos Respublikos Vyriausybės paskelbtas vartotojų kainų indekso pokytis praėjusių metų gruodžio mėnesį, palyginti su už praėjusių metų gruodžio mėnesiu, yra 5 % ir didesnis.

3. Įgalioti:

3.1. Plungės rajono savivaldybės administracijos direktorių parengti nuomos konkurso sąlygas ir skelbti sprendimo 1.1. papunktyje nurodyto turto viešą nuomos konkursą bei pasirašyti nuomos sutartis, perdavimo ir priėmimo aktus su viešo nuomos konkurso laimėtoju.

3.2. Plungės rajono savivaldybės Žlibinų kultūros centro direktorę parengti nuomos konkurso sąlygas, skelbti sprendimo 1.2. papunktyje nurodyto turto viešą nuomos konkursą ir pasirašyti nuomos sutartis bei perdavimo ir priėmimo aktus su viešo nuomos konkurso laimėtoju.

Savivaldybės meras

SUDERINTA:

Administracijos direktorius  Mindaugas Kaunas

Turto skyriaus vedėja Živilė Bieliauskienė

Protokolo skyriaus kalbos tvarkytoja Simona Grigalauskaitė

Juridinio ir personalo administravimo skyriaus patarėja Donata Norvaišienė

Sprendimą rengė Turto skyriaus vyr. specialistė Inga Daublienė

**PLUNGĖS RAJONO SAVIVALDYBĖS ADMINISTRACIJOS**

**TURTO SKYRIUS**

**AIŠKINAMASIS RAŠTAS**

**PRIE PLUNGĖS RAJONO SAVIVALDYBĖS TARYBOS SPRENDIMO PROJEKTO**

**„DĖL LEIDIMO IŠNUOMOTI NEGYVENAMąsias PATALPAS“**

2022 m. liepos 12 d.

Plungė

**1. Parengto teisės akto projekto tikslai.** Leisti Plungės rajono savivaldybės administracijai viešo konkurso būdu išnuomoti dviejų metų laikotarpiui, pieno surinkimui iš gyventojų vykdyti, negyvenamas patalpas Savivaldybei nuosavybės teise priklausančiuose pastatuose.

**2. Kaip šiuo metu yra sprendžiami projekte aptarti klausimai.** Sprendime minimos patalpos yra išnuomotos žemės ūkio kooperatinei bendrovei „Pieno gėlė“ (1 kv. m nuompinigių dydis Stalgėnuose – 1,30 Eur, o Kantaučiuose – 1,16 Eur), tačiau sutartys pasibaigia 2022 m. rugsėjo mėnesį. 2022 m. birželio 29 d., Administracija gavo bendrovės prašymą išnuomoti patalpas administracinei veiklai vykdyti.

**3. Kodėl būtina priimti sprendimą, kokių pozityvių rezultatų laukiama.** Savivaldybės ilgalaikis materialusis turtas išnuomojamas viešo konkurso būdu ne ilgesniam kaip 10 metų (įskaitant nuomos termino pratęsimą), išskyrus atvejus, kaiįstatymai, tarptautinės sutartys ar tarptautiniai susitarimainustatokitaip, taip pat atvejus, kai valstybės arba savivaldybės ilgalaikis materialusis turtas išnuomojamas įgyvendinant valstybei svarbius ekonominius arba regioninės svarbosprojektus, nuomos laikotarpį nustatant atsižvelgus į projekto investicijų grąžą ir projekto veiklos pobūdį. Todėl Plungės rajono savivaldybės administracija parengė sprendimo projektą dėl patalpų nuomos viešo konkurso būdu ir vadovaudamasi Plungės rajono savivaldybės tarybos 2021 m. sausio 28 d. sprendimu Nr. T1-14 patvirtintu Savivaldybės turto valdymo, naudojimo ir disponavimo juo tvarkos aprašu, pagal Lietuvos Respublikos finansų bei Lietuvos Respublikos aplinkos ministerijų nuomos skaičiavimo metodiką, 1 kv. m patalpų pradinį nuompinigių dydį nustatė ne mažesnį kaip 2,00 Eur (be PVM) patalpoms, esančioms Žalioji g. 5, Stalgėnų k., Plungės r. sav. bei ne mažesnį kaip 2,00 Eur (be PVM) Plungės g. 14, Kantaučių k., Plungės r. sav. esančioms patalpoms.

Savivaldybės taryba turi teisę keisti pradinį nuompinigių dydį.

**4. Siūlomos teisinio reguliavimo nuostatos.** Leisti viešo konkurso būdu išnuomoti dviejų metų laikotarpiui Savivaldybei nuosavybės teise priklausančiame Pastate – Kultūros namuose – administraciniame, esančio Žaliojoje g. 5, Stalgėnų k., Stalgėnų sen., Plungės r. sav., negyvenamas patalpas, kurių bendras plotas – 28,93 kv. m ir negyvenamas patalpas, esančias Žlibinų kultūros centro Kantaučių filialo pastate – Kultūros namuose, kurių bendras plotas – 35,59 kv. m, administracinei veiklai vykdyti.

**5. Pateikti skaičiavimus, išlaidų sąmatas, nurodyti finansavimo šaltinius.** Sprendimui įgyvendinti lėšų nereikės.

**6. Nurodyti, kokius galiojančius aktus reikėtų pakeisti ar pripažinti netekusiais galios, priėmus sprendimą pagal teikiamą projektą.** Nėra.

**7. Kokios korupcijos pasireiškimo tikimybės, priėmus šį sprendimą, korupcijos vertinimas.** Korupcijos pasireiškimo tikimybės nėra, korupcijos vertinimas neatliekamas.

**8. Nurodyti, kieno iniciatyva sprendimo projektas yra parengtas.** Turto skyriaus.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** Žlibinų kultūros centrui.

**11. Kita svarbi informacija.** Nėra.

**12. Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Nenumatoma* | *Nenumatoma* |
| *Finansams* | *Bus gauta nuompinigių į Administracijos biudžetą 57,86 Eur/mėn, o į Žlibinų kultūros centro biudžetą – 71,18 Eur/mėn.* | *Nenumatoma* |
| *Socialinei aplinkai* | *Nenumatoma* | *Nenumatoma* |
| *Viešajam administravimui* | *Nenumatoma* | *Nenumatoma.* |
| *Teisinei sistemai* | *Numatomas teisinis reguliavimas neprieštarauja įstatymams ir juos įgyvendinamiesiems aktams.* | *Nenumatoma* |
| *Kriminogeninei situacijai* | *Nenumatoma* | *Nenumatoma* |
| *Aplinkai* | *Nenumatoma* | *Nenumatoma* |
| *Administracinei naštai* | *Nenumatoma* | *Nenumatoma* |
| *Regiono plėtrai* | *Nenumatoma* | *Nenumatoma* |
| *Kitoms sritims, asmenims ar jų grupėms* | *Nenumatoma* | *Nenumatoma* |

Rengėja

Turto skyriaus vyr. specialistė Inga Daublienė