**Projektas**

**PLUNGĖS RAJONO SAVIVALDYBĖS   
TARYBA**

**SPRENDIMAS**

**DĖL LEIDIMO IŠNUOMOTI NEGYVENAMĄSIAS PATALPAS**

2022 m. liepos 28 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 15 straipsnio 2 dalies 6 punktu, Savivaldybės materialiojo ir nematerialiojo turto valdymo, naudojimo ir disponavimo juo tvarkos aprašo, patvirtinto Plungės rajono savivaldybės tarybos 2021 m. sausio 28 d. sprendimu Nr. T1-14 „Dėl Savivaldybės materialiojo ir nematerialiojo turto valdymo, naudojimo ir disponavimo juo tvarkos aprašo patvirtinimo“, 24 punktu ir 59.5 papunkčiu bei atsižvelgdama į SĮ „Plungės būstas“ 2022 m. birželio 20 d. raštą Nr. D2-438, Plungės rajono savivaldybės taryba nusprendžia:

1. Leisti ne konkurso būdu išnuomoti nuo 2022 m. rugpjūčio 1 d. iki 2032 m. rugpjūčio 1 d., bet ne ilgiau kaip iki išnuomojamo objekto privatizavimo pradžios, Plungės rajono savivaldybei nuosavybės teise priklausančias ir SĮ „Plungės būstas“ patikėjimo teise valdomas negyvenamąsias patalpas pastate – Pirtyje, esančiame Končiaus g. 3, Plungėje (nekilnojamojo turto kadastro duomenų byloje Nr. 2535 pastatas pažymėtas indeksu 1L1/p, registro įrašo Nr. 44/441709, unikalus Nr.6899-5003-5010), tenkinti žmonių fizinio aktyvumo poreikius per kūno kultūros ir sporto veiklos skatinimą; negyvenamosios patalpos pažymėtos indeksais: R-1 (98,57 kv. m), R-2 (1,54 kv. m), R-3 (1,02 kv. m), R-4 (9,22 kv. m), R-5 (5,39 kv. m), jų bendras plotas – 115,74 kv. m.
2. Nustatyti patalpų 1 kv. m mėnesinį nuomos mokestį – 0,50 Eur (be PVM).
3. Nustatyti fiksuotą 1 kv. m patalpų mėnesinę šildymo kainą – 1,00 Eur (be PVM). Šilumos kaina kasmet perskaičiuojama atsižvelgiant į Plungės rajono vidutinės šilumos kainos procentinį pokytį.
4. Įgalioti SĮ „Plungės būstas“ direktorių pasirašyti sprendimo 1 punkte nurodytų patalpų nuomos sutartį ir perdavimo-priėmimo aktą.

Savivaldybės meras

SUDERINTA:

Administracijos direktorius  Mindaugas Kaunas

Protokolo skyriaus kalbos tvarkytoja Simona Grigalauskaitė

Juridinio ir personalo administravimo skyriaus vedėjas Vytautas Tumas

Švietimo ir sporto skyriaus vyr. specialistė Julija Čiuželienė

Sprendimą rengė Turto skyriaus vedėja Živilė Bieliauskienė

**PLUNGĖS RAJONO SAVIVALDYBĖS ADMINISTRACIJOS**

**TURTO SKYRIUS**

**AIŠKINAMASIS RAŠTAS**

**PRIE PLUNGĖS RAJONO SAVIVALDYBĖS TARYBOS SPRENDIMO PROJEKTO**

**„DĖL LEIDIMO IŠNUOMOTI NEGYVENAMĄSIAS PATALPAS“**

2022 m. birželio 22 d.

Plungė

**1. Parengto teisės akto projekto tikslai.** Leisti ne konkurso būdu išnuomoti nuo 2022 m. rugpjūčio 1 d. iki 2032 m. rugpjūčio 1 d., bet ne ilgiau kaip iki išnuomojamo objekto privatizavimo pradžios, Plungės rajono savivaldybei nuosavybės teise priklausančias ir SĮ „Plungės būstas“ patikėjimo teise valdomas negyvenamąsias patalpas pastate – Pirtyje, esančiame Končiaus g. 3, Plungėje (nekilnojamojo turto kadastro duomenų byloje Nr. 2535 pastatas pažymėtas indeksu 1L1/p, registro įrašo Nr. 44/441709, unikalus Nr.6899-5003-5010), tenkinti žmonių fizinio aktyvumo poreikius per kūno kultūros ir sporto veiklos skatinimą; negyvenamosios patalpos pažymėtos indeksais: R-1 (98,57 kv. m), R-2 (1,54 kv. m), R-3 (1,02 kv. m), R-4 (9,22 kv. m), R-5 (5,39 kv. m), jų bendras plotas – 115,74 kv. m.

**2. Kaip šiuo metu yra sprendžiami projekte aptarti klausimai.** Patalpos yra laisvos, nenaudojamos. Plungės regbio klubas „Perkūnas“ yra ne pelno siekianti organizacija, planuojanti investuoti lėšas į patalpų pritaikymą sportinei veiklai.

**3. Kodėl būtina priimti sprendimą, kokių pozityvių rezultatų laukiama.** Bus sukurta patraukli vieta jaunimo laisvalaikiui, kur jauni žmonės galės atrasti save ir garsinti Plungės vardą Lietuvoje ir pasaulyje.

**4. Siūlomos teisinio reguliavimo nuostatos.** LietuvosRespublikos vietos savivaldos įstatymo 16 straipsnio 2 dalies 26 punktas, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 15 straipsnio 2 dalies 6 punktas, Savivaldybės materialiojo ir nematerialiojo turto valdymo, naudojimo ir disponavimo juo tvarkos aprašo, patvirtinto Plungės rajono savivaldybės tarybos 2021 m. sausio 28 d. sprendimu Nr. T1-14, 24 punktas ir 59.5 papunktis.

**5. Pateikti skaičiavimus, išlaidų sąmatas, nurodyti finansavimo šaltinius.** Sprendimui įgyvendinti Savivaldybės biudžeto lėšų nereikės. Investuos Plungės regbio klubas „Perkūnas“.

**6. Nurodyti, kokius galiojančius aktus reikėtų pakeisti ar pripažinti netekusiais galios, priėmus sprendimą pagal teikiamą projektą.** Nėra.

**7. Kokios korupcijos pasireiškimo tikimybės, priėmus šį sprendimą, korupcijos vertinimas.** Korupcijos pasireiškimo tikimybės nėra, korupcijos vertinimas neatliekamas.

**8. Nurodyti, kieno iniciatyva sprendimo projektas yra parengtas.** SĮ „Plungės būstas“.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** SĮ „Plungės būstas“.

**11. Kita svarbi informacija.** Nėra.

**12. Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Racionaliai naudojamas Savivaldybės turtas* | *Nenumatoma* |
| *Finansams* | *Nenumatoma* | *Nenumatoma* |
| *Socialinei aplinkai* | *Jaunimo užimtumo skatinimas* | *Nenumatoma* |
| *Viešajam administravimui* | *Nenumatoma* | *Nenumatoma.* |
| *Teisinei sistemai* | *Numatomas teisinis reguliavimas neprieštarauja įstatymams ir juos įgyvendinamiesiems aktams.* | *Nenumatoma* |
| *Kriminogeninei situacijai* | *Nenumatoma* | *Nenumatoma* |
| *Aplinkai* | *Nenumatoma* | *Nenumatoma* |
| *Administracinei naštai* | *Nenumatoma* | *Nenumatoma* |
| *Regiono plėtrai* | *Vietovės patrauklumo didinimas* | *Nenumatoma* |
| *Kitoms sritims, asmenims ar jų grupėms* | *Nenumatoma* | *Nenumatoma* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja Turto skyriaus vedėja Živilė Bieliauskienė